
VARĖNOS R. MARCINKONIŲ DAUGIAFUNKCIO CENTRO STRATEGINIS VEIKLOS PLANAS
2021 - 2023 M.
I. BENDROSIOS NUOSTATOS

Varėnos r. Marcinkonių daugiafunkcis centras – savivaldybės biudžetinė įstaiga, kurios paskirtis teikti bendruomenei neformaliojo švietimo, socialines paslaugas, sudaryti sąlygas užsiimti kultūrine ir sportine veikla.
Strateginio plano tikslas – efektyviai organizuojant įstaigos veiklą, pasirinkti aktualias vietos gyventojams veiklos sritis, kad gyventojai turėtų galimybę gauti kokybiškas neformaliojo ugdymo, socialines, kultūrines, sportines paslaugas.
Marcinkonių daugiafunkcio centro strateginis planas dera su Lietuvos Respublikos Švietimo politika, Varėnos rajono savivaldybės 2018–2028 metų strateginiu plėtros planu, Varėnos rajono savivaldybės 2021–2023 metų strateginiu veiklos planu, kurio vienas iš tikslų – išlaikyti gyventojų skaičių, suteikiant visas reikalingas kokybiškas paslaugas: švietimo, socialines, kultūros ir sporto. Didinti jų prieinamumą kaimo vietovėse, sudaryti palankias sąlygas išsilavinusios, aktyvios, saugios ir sveikos visuomenės ugdymui. 
[bookmark: _heading=h.gjdgxs]Rengiant strateginį planą vadovautasi: Lietuvos Respublikos Švietimo įstatymu, Varėnos rajono savivaldybės 2018–2028 metų strateginiu plėtros planu, Varėnos rajono savivaldybės 2021–2023 metų strateginiu veiklos planu, Varėnos r. Marcinkonių daugiafunkcio centro nuostatais, patvirtintais Varėnos rajono savivaldybės tarybos 2020 m. vasario 25  d. sprendimu Nr. T-IX-248, Daugiafunkcių centrų koncepcija. 
[bookmark: _heading=h.dbca14eih8u5]Marcinkonių daugiafunkcio centro strateginis planas numatytas 2021-2023 metų laikotarpiui. Strateginį planą rengia direktoriaus 2020 m. gruodžio mėn. 31 d. įsakymu Nr. VK-28 sudaryta strateginio plano rengimo grupė. 
[bookmark: _heading=h.d5zxei3ztqkg]
II. DAUGIAFUNKCIO CENTRO PRISTATYMAS
Biudžetinė įstaiga - Varėnos r. Marcinkonių daugiafunkcis centras, kodas 305583200
Adresas: Miškininkų g. 53, Marcinkonių k., Marcinkonių sen., LT- 65303 Varėnos r.
Internetinis tinklalapis: www.marcinkoniudaugiafunkciscentras.lt
Įstaigos veiklos pradžia – 2020 m. rugsėjo 01 d.
Įstaigos paskirtis - teikti bendruomenei neformaliojo švietimo, socialines paslaugas, sudaryti sąlygas užsiimti kultūrine ir sportine veikla.
Marcinkonių daugiafunkcio centro veiklos sritys – neformalusis vaikų ir suaugusiųjų švietimas, kultūros, sporto ir socialinių paslaugų teikimas bendruomenei. Atsižvelgdamas į vietos gyventojų poreikius, centras teikia šias paslaugas:
· ikimokyklinio - priešmokyklinio ugdymo;
· neformaliojo vaikų ir suaugusiųjų švietimo;
· kultūrinio švietimo veiklos;
· sportinės, rekreacinės veiklos;
· vaikų poilsio stovyklų;
· nuosavo ar nuomojamo nekilnojamo turto nuomos;
· kitas švietimui būdingų paslaugas.


III. SITUACIJOS ANALIZĖ
IŠORINĖS APLINKOS ANALIZĖ:

Politiniai teisiniai veiksniai. 
Daugiafunkcis centras savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Vaikų teisių konvencija, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Varėnos rajono savivaldybės tarybos sprendimais, Varėnos rajono savivaldybės administracijos direktoriaus įsakymais, Daugiafunkcio centro nuostatais bei kitais teisės aktais.
Ekonominiai veiksniai.
Švietimo ir sporto, kultūrinių, socialinių paslaugų finansavimas priklauso nuo ekonominės būklės šalyje, todėl visai įstaigos veiklai daro įtaką bendrieji Lietuvos ekonominiai rodikliai bei situacija šalyje. Daugiafunkcio centro finansavimo lėšos:
- mokymosi lėšos (finansuojama valstybės);
- neformaliojo švietimo lėšos (finansuojama valstybės ir Varėnos r. savivaldybės);
- biudžeto lėšos (Varėnos r. savivaldybės lėšos);
- paramos lėšos ir asmenys, pervedantys 1,2% gyventojų pajamų mokesčio dalį; 
- kitos lėšos (projektinės, įvairių programų).
Socialiniai demografiniai veiksniai.
Įstaigos veiklai, strateginio plano krypčiai turi įtakos Lietuvos socialinė politika  ir rajono demografinė situacija. Rajone trūksta darbo vietų, tarp vietos gyventojų nemaža bedarbystė, dažniausiai pasitaikantys darbai yra sezoniniai, todėl darbingo amžiaus žmonės, turintys aukštesnį išsilavinimą, renkasi gyvenimą kitose savivaldybėse, taip pat didelė dalis gyventojų emigruoja. Nemaža rajono gyventojų dalis susiduria su ekonominiais sunkumais, yra registruoti Užimtumo tarnyboje, gauna socialines pašalpas. Atskira didelė rajono gyventojų dalis yra pensijinio amžiaus. 
 Dėl demografinių pokyčių gyventojų skaičius Varėnos rajone sparčiai mažėja ir sensta. Aktualios problemos, su kuriomis susiduria mūsų įstaiga – emigracija iš kaimo vietovių į miestus ar užsienio šalis, gimstamumo mažėjimas, visuomenės senėjimas, socialinė atskirtis. 
Technologiniai veiksniai.
Informacinės ir komunikacinės technologijos vis labiau veikia ugdymo(si) metodus, daro įtaką ne tik ugdymo turiniui, bet ir visam ugdymo procesui. Pažangiųjų technologijų plėtra reikalauja keisti mokymų metodiką, atnaujinti informacinę-technologinę aplinką.
Mokymosi erdvėse įrengta interneto prieiga, veikia bevielis internetas, yra multimedija bei išmanioji lenta.  Informacinės technologijos sudaro sąlygas informacijos sklaidai apie įstaigos veiklą. Įstaigoje yra 7 kompiuterių, kuriais naudojasi centro lankytojai. Pedagogai aktyviai naudoja skaitmenines mokymosi priemones ir įrankius. Nors interneto ir ryšių infrastruktūra yra gera, tačiau vietos gyventojų skaitmeniniai gebėjimai nėra pakankami, todėl daugelis jų negali  pasinaudoti interneto teikiamomis galimybėmis ir gauti įstaigos teikiamų nuotolinių paslaugų.
Edukaciniai veiksniai. 
 Ugdymas įstaigoje kryptingai vystomas pagal Valstybinę švietimo strategiją 2013-2022 metų. Organizuojant ikimokyklinį - priešmokyklinį ugdymą, neformalųjį švietimą siekiame sukurti tokią edukacinę aplinką, kuri suteiktų kiekvienam vaikui, jaunuoliui ir suaugusiam mokymosi galios, atitiktų jų mokymosi visą gyvenimą poreikius. Įgyvendinant vieną iš Varėnos r. savivaldybės 2021-2023 metų strateginio veiklos plano tikslų - sudaryti palankias sąlygas išsilavinusios, aktyvios, saugios ir sveikos visuomenės ugdymui, bus įkurtas suaugusiųjų dienos centras.  
Siekiant prisidėti prie tolygaus Lietuvos švietimo įstaiga teikia didelės įvairovės, profesionalias, kokybiškas švietimo paslaugas, pagal turimus žmogiškuosius išteklius ir turimus finansiniu resersus. Didelis dėmesys teikiamas pedagogų kvalifikacijos tobulinimui, kad, pedagogai keldami kvalifikaciją, įgytų naujų kompetencijų, efektyvintų ikimokyklinio - priešmokyklinio ugdymo bei neformaliojo švietimo procesą. Įstaigoje įgyvendinamos neformaliojo švietimo programos vaikams bei suaugusiems, organizuojamos vaikų ir šeimų stovyklos, kartu su su partneriais įgyvendinami projektai, dalinamasi patirtimis, naujoviškomis mokymosi praktikomis. 

VIDINĖS APLINKOS ANALIZĖ:

Organizacinė struktūra.
Daugiafunkcio centro steigėjas – Varėnos rajono savivaldybės taryba. Marcinkonių daugiafunkcis turi skyrių – Kabelių daugiafunkcį centrą, kurio buveinė Mokyklos g. 1, Kabelių km. Marcinkonių sen., Varėnos r. Teisinis statusas – biudžetinė įstaiga. Daugiafunkciam centrui vadovauja direktorius.
Daugiafunkcio centro struktūra:
Administracija – direktorius, ūkvedys.
Veiklos ir pareigybės:
Ikimokyklinis- priešmokyklinio ugdymas – ikimokyklinio-priešmokyklinio ugdymo pedagogas;
Neformalus vaikų ir suaugusiųjų švietimas - neformaliojo ugdymo pedagogas.
Aptarnaujantis personalas – virėjas, valytojas, darbininkas, 4 kūrikai.

	Administracijos darbuotojai

	Pedagogai
	Kiti darbininkai

	Skaičius
	Etatai
	Skaičius
	Etatai
	Skaičius
	Etatai

	2
	1,25
	2
	1,61
	11
	10,25




Žmogiškieji ištekliai. 
Daugiafunkcis centras, atsižvelgdamas į vietos gyventojų poreikius, teikia įvairias švietimo, kultūros, socialines ir sporto paslaugas. Įstaigoje nuo 2020 m rugsėjo 1 d. veikia ikimokyklinio-priešmokyklinio ugdymo grupė (4 val. per dieną).
 Vykdomos 6 neformaliojo vaikų ir 4 suaugusiųjų švietimo programos, kuriose dalyvauja apie 120 dalyvių. Įstaigoje dirba 2 pedagogai, kurie vykdo ikimokyklinį – priešmokyklinį ugdymą ir vaikų bei suaugusiųjų neformalųjį švietimą. 2020 m. gruodžio 31 d. įsakymu Nr. VK-24 patvirtintas pedagoginių pareigybių skaičius – 1,61 etato, nepedagoginių pareigybių – 11,5 etatai. Pedagogų kvalifikacinės kategorijos: 1- mokytojas - metodininkas. Vidutinis pedagoginio personalo amžius – 50 metų. Vykdoma aktyvi kultūrinė veikla. Organizuojamuose renginiuose, šventėse dalyvauja apie 150 Marcinkonių seniūnijos gyventojų. Kultūrinę veiklą organizuojame bendradarbiaudami su Varėnos r. kultūros centro Marcinkonių teritoriniu padaliniu ir Marcinkonių ir kitų  kaimų bendruomenėmis.


Materialiniai ištekliai. 
Daugiafunkcis centras yra įsikūręs buvusios Marcinkonių pagrindinės mokyklos pastate ir valdo patikėjimo teise perduotą savivaldybės turtą – pastatus. Naudoja ir disponuoja juo įstatymų ir Varėnos rajono savivaldybės tarybos nustatyta tvarka. Iš savivaldybės perimta dalis ilgalaikio bei trumpalaikio turto. Dalis patalpų pritaikytos tikslinių grupių gyventojų poreikiams, aprūpintos baldais, įranga, buitine technika, mokymo priemonėmis. Visų įstaigos specialistų darbo vietos kompiuterizuotos, įstaiga turi 7 kompiuterius bei 3 spausdintuvus, visam pastate veikiantį bevielį internetą. Įstaiga turi katilinę, kuriai reikalinga renovacija.
Įgyvendinant Varėnos r. savivaldybės 2021-2023 metų strateginės veiklos plano žinių visuomenės plėtros programos tikslą - užtikrinti ugdymo(si) sąlygas, formų, programų įvairovę ir kokybę, 2022 m. planuojama atlikti daugiafunkcio centro vidaus patalpų remontą (lėšų poreikis – 6,1 tūkst. Eur). Įstaiga turi patalpas, kurias galima pritaikyti, norint išplėsti socialinių paslaugų teikimą,  įrengiant dušus bei savitarnos skalbyklą vietos gyventojams.
Finansiniai ištekliai. 
Daugiafunkcis centras yra finansuojamas iš Varėnos r. savivaldybės biudžeto lėšų, vadovaujantis Varėnos rajono savivaldybės 2021–2023 metų strateginiu veiklos planu ir iš valstybės biudžeto. Papildomos lėšos pritraukiamos gaunant projektų finansavimą, iš gyventojų 1,2% sumokėto pajamų mokesčio centrui skirtų lėšų ir iš pajamų, gautų už suteiktas mokamas paslaugas. Lėšos naudojamos teisės aktų nustatyta tvarka pagal patvirtintas sąmatas. 
Ryšių sistema. 
Centre kuriama ir tobulinama informacinių technologijų bazė. Daugiafunkcis centras turi bevielį internetą bei mobilų telefoninį ryšį ir elektroninį paštą (marcinkoniu.daugiafunkcis@varena.lt). Žinios apie centro veiklą skelbiamos centro interneto svetainėje www.marcinkoniudaugiafunkciscentras.lt  bei socialiniame tinkle Facebook https://www.facebook.com/Marcinkoniudaugiafunkciscentras. Centre visi kompiuteriai yra prijungti prie internetinio ryšio Naudojamasi mokinių ir pedagogų registru, švietimo valdymo informacine sistema ŠVIS, SPIS.  Daugiafunkcis centras palaiko partnerystės ryšius su vietine savivalda: Varėnos rajono savivaldybe, Varėnos rajono savivaldybės Švietimo skyriumi, Varėnos r. ugdymo įstaigomis, Varėnos švietimo centru, Marcinkonių seniūnija. Centras bendradarbiauja su Marcinkonių kaimo bendruomene, Varėnos r. savivaldybės viešąja biblioteka ir jos filialais Marcinkonyse ir Kabeliuose, Varėnos r. Kultūros centru bei jo filialu Marcinkonyse, Dzūkijos nacionalinio parko ir Čepkelių valstybinio gamtinio rezervato direkcija. 
Veiklos priežiūra. Centro veiklos priežiūrą vykdo Varėnos rajono savivaldybės švietimo skyrius. Daugiafunkcio centro higieninę ir maisto kokybės priežiūrą vykdo Valstybinė maisto ir veterinarinė tarnybos Alytaus departamento Varėnos skyrius, Varėnos  visuomenės sveikatos centras.


SSGG (STIPRYBIŲ, SILPNYBIŲ, GALIMYBIŲ IR GRĖSMIŲ ) ANALIZĖ

	Stiprybės
	Silpnybės

	· didelis neformaliojo švietimo paslaugų pasirinkimas įvairioms amžiaus grupėms;
· vieninteliai tokių paslaugų teikėjai seniūnijoje;
· paslaugos atitinka vietos bendruomenės poreikį;
· didelis veiklose dalyvaujančių suaugusiųjų skaičius;
· profesionalūs žmogiškieji ištekliai -  dirba kvalifikuoti darbuotojai, turintys tinkamą išsilavinimą;
· pakankamai stipri esama materialinė bazė vykdyti veikloms;
· vykdomos projektinės veiklos
· puikus įstaigos mikroklimatas, draugiški tarpusavio santykiai;
· platus bendradarbiavimo partnerių ratas;
· dėkinga geografinė padėtis, esame Dzūkijos nacionalinio parko teritorijoje.

	· nepakankamai gera patalpų būklė, reikalingas kosmetinis remontas;
· labai prasta sporto aikštyno būklė;
· nėra galimybės organizuoti vaikų ir suaugusiųjų stovyklas su nakvyne;
· labai sezoniškas suaugusių dalyvavimas veiklose;
· transporto priemonės neturėjimas. 

	Galimybės
	Grėsmės

	· teikti įvairesnes paslaugas, pvz. socialines - skalbimo, asmens higienos;
· įkurti suaugusiųjų visos dienos centrą;
· įtraukti įvairias tikslines grupes į įstaigos veiklas, pvz: judėjimo negalią turinčius žmones;
· bendruomenės iniciatyvių palaikymas;
· didelis vietos etninės kultūros potencialas;
· partnerystė kitų įstaigų vykdomuose projektuose;
· aktyvesnis  šeimų įtraukimas į įstaigos veiklas;
· rėmėjų parama įstaigos veikloms;
· atvirumas partnerystėms; 
· savanorystė. 

	· demografinė padėtis;
· dalies gyventojų pasyvumas ir nenoras dalyvauti veiklose;
· didėjanti socialinė atskirtis, darbo vietų stoka kaime;
· katastrofiškai mažėjantis vaikų ir jaunimo skaičius;
· Covid-19 ir jo pasekmės.















IV. DAUGIAFUNKCINIO CENTRO VEIKLOS STRATEGIJA

VIZIJA
Tapti atvira kaitai, šiuolaikiška, patrauklia kiekvienam aktyviam, kuriančiam, išsilavinusiam Marcinkonių seniūnijos gyventojui įstaiga. Tenkinanti švietimo, kultūros, sporto, laisvalaikio ir socialinius poreikius. Sudaryti galimybes mokymuisi visą gyvenimą, puoselėjant tradicijas bei krašto žmonių savitumą. 

MISIJA
Teikti Marcinkonių seniūnijos gyventojams visapusiškam asmenybės ugdymui ir ugdymuisi visą gyvenimą reikalingas paslaugas. Padėti atskleisti dvasines vertybes, prisidėti plėtojant ir ugdant demokratinę, laisvą, darnią, atvirą bendruomenę.

VERTYBĖS
Pagarba ir dėmesys kiekvienam Centro lankytojui.
Lygių galimybių užtikrinimas.
Nuolatinis tobulėjimas.
Pagarba kitiems.
Nuolatinis bendravimas ir bendradarbiavimas.

PRIORITETAI
Ugdymo kokybė.
Patrauklių veiklos sričių pasirinkimas.
Aktyvi, sveika ir pilietiška bendruomenė.


V. STRATEGINIAI PRIORITETAI IR TIKSLAI

Ilgalaikis prioritetas: Sudaryti palankias sąlygas aktyvios, saugios ir sveikos Marcinkonių seniūnijos bendruomenės ugdymui.
Ilgalaikis strateginis tikslas: Gerinti ir plėtoti vaikų ir suaugusiųjų neformaliojo švietimo ir kitų viešųjų paslaugų pasiūlą, kokybę ir prieinamumą.
Strateginio plano 2021-2023 tikslai:
1. [bookmark: _Hlk159511119]Gerinti ikimokyklinio – priešmokyklinio ugdymo kokybę  ir prieinamumą.
2. [bookmark: _Hlk159511204]Užtikrinti vaikų, jaunimo ir suaugusiųjų neformaliojo švietimo programų įvairovę bei pasiūlą, puoselėjant vietos kultūrinį, gamtinį identitetą ir darnius tarpusavio santykius.
3. [bookmark: _Hlk159511222]Plėtoti kaimų bendruomenių, socialinių partnerių bendradarbiavimą, siekiant sėkmingos įstaigos veiklos.









VI. TIKSLŲ ĮGYVENDINIMAS
1. Tikslas . Gerinti ikimokyklinio – priešmokyklinio ugdymo kokybę  ir prieinamumą.
	1.1. [bookmark: _Hlk159511399] Kokybiškai įgyvendinti visuminiu ugdymu paremtą ikimokyklinio - priešmokyklinio ugdymo programą 

	Priemonės
	Vertinimo kriterijai
	Laikas arba terminai
	Organizatoriai, vykdytojai
	Lėšų poreikis

	[bookmark: _Hlk159511762]1.1.1. Organizuoti kasdieninę ugdomąją veiklą  taip, kad būtų pasiekti kokybiški ugdymo rezultatai.
	[bookmark: _Hlk159575991]Kokybiškai įgyvendinta ikimokyklinio - priešmokyklinio ugdymo programa, remiantis pasiekimų vertinimo lentele. Aptariamos papildomo ugdymo, sveikatingumo programų sąsajos su ikimokyklinio – priešmokyklinio ugdymo programa, numatomas tęstinumas.
	2021-2023
	Direktorius, pedagogai
	ML

	[bookmark: _Hlk159511836]1.1.2. Tobulinti vaikų ugdomosios veiklos planavimą, remiantis vaikų stebėjimu, ugdymo proceso refleksija, ikimokyklinio –priešmokyklinio amžiaus vaikų pasiekimų aprašu.
	Ugdomasis procesas planuojamas lanksčiau, atsižvelgiant į
individualius vaiko poreikius ir galimybes, derinama
pedagogo planuota, vaikų išprovokuota, spontaninė veikla, kryptingai ir tikslingai ugdomi specialiuosius ugdymo(-si) poreikius turintys vaikai. 
	2021-2023
	Direktorius, pedagogai
	ML

	1.1.3. Periodiškai analizuoti vaikų pažangą ir pasiekimus.
	Vaikų pažangos ir pasiekimų vertinimas padės pedagogui ir
kitiems ugdymo dalyviams atpažinti individualius vaiko
ugdymo (-si) poreikius, kryptingiau pritaikyti ikimokyklinio
ugdymosi turinį vaikų grupei ir kiekvienam vaikui,
garantuojant ugdymo(-si) kokybę
	2021-2023
	Direktorius, pedagogai
	

	1.1.4. Sudaryti sąlygas vaikų socializacijai, savarankiškumui, kūrybiškumui, iniciatyvumui, dalyvavimui vaikų kūrybos konkursuose, darbų parodose, kituose rajono ir respublikos projektuose.
	Vaikai, dalyvaudami įstaigos, rajono, respublikiniuose renginiuose, kūrybos konkursuose, darbų parodose, įsitrauks į visuomeninį gyvenimą, ugdysis mokėjimą bendrauti, jaustis laisvai, išreikšti save. Gautos padėkos vaikų savivertę, pasididžiavimą ir motyvuos dar aktyviau dalyvauti.
	
	Direktorius, pedagogai
	ML

	1.1.5. Aktyvinti šeimos, kaip
lygiavertės partnerės,
dalyvavimą ugdymo procese ir
savivaldoje
	Tėvų dalyvavimas veikloje, renginiuose, šventėse,
 taip tampant aktyviais ugdymo proceso dalyviais ir pedagogų
partneriais.
	2021-2023
	Direktorius, pedagogai
	

	1.1.6. Teikti pedagoginę,
psichologinę pagalbą tėvams
(globėjams).
	Tėvai gaus reikalingą informaciją, kuri bus
skelbiama tėvų stende, suteikiama per tėvų susirinkimus bei individualiai.
	2021-2023
	Direktorius, pedagogai
	ML

	[bookmark: _Hlk159511951]1.2.Uždavinys. Siekti nuolatinio pedagogų profesinės kvalifikacijos tobulinimo

	Priemonės
	Vertinimo kriterijai
	Laikas arba terminai
	Organizatoriai, vykdytojai
	Lėšų poreikis

	[bookmark: _Hlk159512221]1.2.1. Sudaryti sąlygas pedagogams dalyvauti įvairiose kvalifikacijos kėlimo renginiuose, pagal individualius jų poreikius.
	Pedagogai penkias dienas per metus tobulins kvalifikaciją ir
gilins savo kompetencijas. Tobulės pedagogų dalykinės
kompetencijos, kils profesionalumas organizuojant ugdymą.
Kiekvienas pedagogas, siekdamas ugdymo kokybės, galės atskleisti savo individualius, profesinius ir asmeninius gebėjimus.
	2021-2023 m.
	Direktorius, pedagogai
	ML

	1.2.2. Skleisti gerąją darbo patirtį įstaigos, rajono, respublikos lygiu.
	Organizuojamos atviros veiklos, pristatomi pedagogų vykdomi projektai įstaigos tinklalapyje ir socialiniame tinkle Facebook.

	2021-2023 m.
	Pedagogai
	


[bookmark: _Hlk159512681][bookmark: _Hlk159512612]2. Tikslas. Užtikrinti vaikų, jaunimo ir suaugusiųjų neformaliojo švietimo programų įvairovę bei pasiūlą, puoselėjant vietos kultūrinį, gamtinį identitetą ir darnius tarpusavio santykius.
	[bookmark: _Hlk159512723]2.1. Kokybiškai įgyvendinti vaikų, jaunimo ir suaugusiųjų neformalaus švietimo programas ir sudaryti sąlygas jų plėtrai.

	Priemonės
	Vertinimo kriterijai
	Laikas arba terminai
	Organizatoriai,
vykdytojai
	Lėšų poreikis

	[bookmark: _Hlk159513048]2.1.1. Parengti ir vykdyti neformalaus vaikų švietimo (NVŠ) programą bei gauti finansavimą
„Stalo ir lauko žaidimų gaminimas iš antrinių žaliavų“.
	Parengta ir akredituota neformaliojo vaikų švietimo programa „Stalo ir lauko žaidimų gaminimas iš antrinių žaliavų“ ir gaunamas finansavimas jai vykdyti.
	2021
	Pedagogai 
	NVŠPL

	2.1.2. Parengti ir vykdyti edukacines programas vaikams ir jaunimui. 
	Parengtos 6 vaikams ir jaunimui edukacinės programos.
	2021-2023
	Pedagogai
	

	2.1.3. Parengti ir vykdyti karjeros konsultacijas jaunimui.
	Įgyvendinta karjeros konsultacijų veikla.
	2021-2023
	Neformaliojo ugdymo pedagogas
	

	[bookmark: _Hlk159513186]2.1.4. Organizuoti tradicinius ir netradicinius renginius, įtraukiant visą įstaigos bendruomenę.
	Suorganizuoti renginiai - Gandrinės, Velykos, Motinos diena, Tėvo diena, Vaikų gynimo diena, Kalėdos.
Valstybinės šventės: Vasario-16, Kovo -11, Liepos-6).
	2021-2023
	Direktorius
Pedagogai, 
Vaikų dienos centras „Šypsenėlė“
	

	[bookmark: _Hlk159513228][bookmark: _Hlk159513208]2.1.5. Organizuoti vaikų ir jaunimo vasaros poilsio stovyklą.
	Kasmet organizuojamos dvi vaikų ir jaunimo vasaros poilsio stovyklos.
	2021-2023
	Pedagogai 
	Projektinės lėšos

	[bookmark: _Hlk159513752]2.1.6. Įkurti suaugusiųjų dienos centrą
	[bookmark: _Hlk159513788]Vykdomas neformalus suaugusiųjų švietimas suaugusiųjų dienos centre pagal Centro ugdymo kryptis. Vyksta 4 neformaliojo švietimo veiklos.
	2021-2023 m.
	Direktorė, pedagogai
	

	2.1.7. Įgyvendinant projektines veiklas įtraukti įvairaus amžiaus žmones.
	Pagal galimybes  ir atitiktį prioritetams teikti paraiškas įvairiems Lietuvos fondams.
Būtų partneriais kitų organizacijų teikiamuose projektuose.
	2021-2023 m.
	Neformaliojo ugdymo pedagogas
	Projektinės lėšos

	[bookmark: _Hlk159513299]2.1.8.Organizuoti renginius, siekiant sutelkti vietos bendruomenių narius kultūriniuose renginiuose, pilietinėse iniciatyvose, prasmingą laiko užimtumą užtikrinančioje veikloje.
	Organizuojami bendri renginiai, šventės, įtraukiant bendruomenę į daugiafunkcio centro veiklą. Stiprinami bendruomenės ryšiai, sudaromos sąlygos žmonių bendravimui, užimtumui, kūrybiškumui, saviraiškai.
	2021-2023 m.
	Centro darbuotojai, 
Marcinkonių kaimo bendruomenė, Kabelių kaimo bendruomenė.

	Kaimo bendruomenės lėšos,
projektinės lėšos 

	2.2. Skatinti gyventojų (vaikų, jaunimo, suaugusiųjų) fizinį aktyvumą, sveiko gyvenimo būdo nuostatų formavimą.

	Priemonės
	Vertinimo kriterijai
	Laikas arba terminai
	Organizatoriai, vykdytojai
	Lėšų poreikis

	2.2.1.Ugdyti vaikų ir jaunimo fizinį aktyvumą įgyvendinant projektines veiklas „Sportuojantys Marcinkonys“. 
	Vaikai įgis žinių kaip rūpintis savo sveikata nuo pat mažens, apie judėjimo svarbą, taisyklingą mitybą, formuos asmens higienos įgūdžius ir įpročius, dalyvaus įvairiuose sveikatos stiprinimo renginiuose, projektuose. Vaikai ir jaunimas dalyvaus vasaros poilsio programose, ugdysis sveikos mitybos ir fizinio aktyvumo įpročius, įgis žinių apie sveiką gyvenimo būdą, žalingų įpročių poveikį sveikatai. 
	2021-2023 m.
	Pedagogai,
sporto organizatorius
	Projektinės lėšos


[bookmark: _Hlk159517773]
3.Tikslas. Plėtoti kaimų bendruomenių, socialinių partnerių bendradarbiavimą, siekiant sėkmingos įstaigos veiklos.
	[bookmark: _Hlk159517796]3.1. Plėtoti bendradarbiavimo ir partnerystės ryšius, rėmėjų ir savanorystės

	Priemonės
	Vertinimo kriterijai
	Laikas arba terminai
	Organizatoriai, vykdytojai
	Lėšų poreikis

	3.1.1. Plėtoti bendradarbiavimą su socialiniais partneriais. Dalintis gerąja darbo patirtimi su rajono ir šalies pedagogais.
	Ieškoma rėmėjų įstaigos veikloms įgyvendinti, plėtoti savanorystės idėją. 

	 2023 m.
	Direktorius
	

	[bookmark: _Hlk159570879]3.1.2. Užmegzti ryšius su naujais
socialiniais partneriais.
	[bookmark: _Hlk159570949]Keičiamasi informacija, vykdomi bendri projektai, veiklos su naujais socialiniais partneriais. 
	2021 -2023 m.
	Direktorius
	

	[bookmark: _Hlk159570791]3.1.3. Viešinti įstaigos veiklą.

	[bookmark: _Hlk159571011]Internetinės svetainės  sukūrimas, informacijos pateikimas apie visas įstaigoje vykdomas veiklas: ikimokyklinį - priešmokyklinį ugdymą, neformalųjį vaikų ir suaugusiųjų švietimą, kultūrinę, sportinę, socialinę veiklą,  formuoja patrauklios, veiklios įstaigos įvaizdį, skatina aktyvesnį dalyvavimą įstaigos veikloje.
	2021-2023 m.
	Direktorius
	


ML –mokymosi lėšos; NVŠPL - neformaliojo vaikų švietimo programos lėšos; BL - biudžeto lėšos;  SP lėšos – specialiosios programos lėšos.

